Document ID: /fineweb-2-swissfilter-quality_10-filterrobots/filtered/01798.jsonl.gz/217

Absurde Osterbräuche
Als ob Hase wo farbigi Eier verteilet nöd scho strub gnueg wärit
A Ostere gits uf de ganze Welt komischi Brüch.
Zum Biispiel Fraue schloh… jo genau, Fraue schloh!
Wieso sich dFraue i de Oststaate zFüdli versohle lönd,
het de Raouf Selmi vo dä Slowakin Andrea welle wüsse.
von Raouf Selmi:
I de Schwiiz gits mindestens soviel Osterbrüch wie Kantön,
Im Tessin spielets d Osaterprozessione noh, im Welschland seklet klagendi Wiiber dur d Dörfer und z Züri werdet Ostereier bim „Zwanzgerle“ mit Zwanzgerli traktiert.
Aber wie gsehts das eigentli uf de restleche Welt us?
Ostere isch s Fest vom Tot und de Wideruferstehig Jesus Christus.
Ostere isch aber au Zyt vo kuriose Brüch und Ritual. Wie die meiste devo enstande sind, cha me hüt nüme säge. Vremuetet wird aber das vieli ihren Ursprung im Heidetum händ.
In Irland werdet zum Biispiel i aller andacht Hering z Grab treit. Det isch me so froh, dass me noch de Fasteziit dä Fleischersatz nüme mue esse, dass me en unter d Erde schuflet.
Au im Nachborstaat England gits en komische Bruch. Det tätschlet sich d Lüt a Oster gegesiitig mit emne Zweig Wiedechätzli.
In Tschechie hingege wird nid tätschlet, det wird gschlage.
Mit Ruetene Bewaffnet machet sich d Manne uf d Jagd nach junge Meitle und Fraue. S Schloh mit de Osterrute macht d Frau fruchtbar, so de Bruch. Am Schluss werdet die gschlagne Fraue den au no mit Wasser Nass gsprützt.
Lustig isch es zu Ostere aber nid uf de ganze Welt. I de Philippine lönd sich gläubigi Christe as Krüz nagle. So wönds dr Liedenswäg vom Jesus Christus selber erlebe.
Quelle: Artikelbild
Copyright FM1 — St. Gallen